Niles (Ohio)

Niles er en by i den amerikanske delstaten Ohio. Niles ligger sør i Trumbull County, og omfatter et areal på 22,35 km². Ved folketellingen i 2010 hadde Niles 19 266 innbyggere.

Niles inngår i storbyområdet rundt Youngstown i sørøst, som til sammen har 500 000 innbyggere.

Niles ligger i rustbeltet, som fra tidlig på 1800-tallet var basert på jernstøping, men siden ble variert med stål- og glassproduksjon. Byen ble grunnlagt i 1806 av jernfabrikanten James Heaton og kalt Heaton's Furnace, men ble siden omdøpt til Nilestown, til ære for redaktør Hezekiah Niles i Baltimore. I 1843 ble bynavnet forkortet til Niles.

William McKinley, USAs 25. president, ble født i Niles, hvor faren drev jernstøperi. En tilsvarende bakgrunn hadde et annet bysbarn, bilfabrikant John Francis Dodge.

 Referanser 

 Eksterne lenker 


Kategori:Byer i Trumbull County
Kategori:Bosetninger etablert i 1806
Kategori:1806 i Ohio
Kategori:Byer i Ohio